Document ID: 32009D0310

KOMISIJAS LĒMUMS
(2009. gada 2. aprīlis),
ar ko apstiprina Kipras, Maltas, Austrijas, Rumānijas un Slovākijas pieprasījumu atbrīvot tās no pienākuma sagatavot zušu krājumu pārvaldības plānu saskaņā ar Padomes Regulu (EK) Nr. 1100/2007
(izziņots ar dokumenta numuru C(2009) 2231)
(Autentisks ir tikai teksts grieķu, maltiešu, rumāņu, slovāku un vācu valodā)
(2009/310/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 18. septembra Regulu (EK) Nr. 1100/2007, ar ko nosaka pasākumus Eiropas zušu krājumu atjaunošanai (1), un jo īpaši tās 3. panta 3. punktu,
tā kā:
(1)
Ar Regulu (EK) Nr. 1100/2007 nosaka pasākumus Eiropas zušu krājumu aizsardzībai un ilgtspējīgai izmantošanai Kopienas ūdeņos, piekrastes lagūnās, estuāros, upēs un savstarpēji saistītos dalībvalstu iekšzemes ūdeņos.
(2)
Regulas (EK) Nr. 1100/2007 2. pantā paredzēts, ka dalībvalstis noskaidro un nosaka konkrētus to teritorijā esošos upju baseinus, kuri ir dabīgi Eiropas zušu biotopi. Katram zušu upju baseinam dalībvalstis izstrādā zušu krājumu pārvaldības plānu.
(3)
Regulas (EK) Nr. 1100/2007 3. panta 1. punktā noteikts, ka dalībvalsti var atbrīvot no pienākuma sagatavot zušu krājumu pārvaldības plānu, ja ir sniegts atbilstīgs pamatojums, ka tās teritorijā esoši upju baseini vai jūras ūdeņi nav dabīgi Eiropas zušu biotopi. Dalībvalstīm jāiesniedz Komisijai atbrīvojuma pieprasījums. Komisijai pieprasījums jāapstiprina, pamatojoties uz ZZTEK vai citas atbilstīgas zinātniskas struktūras veiktu tehnisku un zinātnisku izvērtējumu.
(4)
Kipra, Malta, Austrija, Rumānija un Slovākija iesniedza Komisijai pieprasījumu atbrīvot tās no pienākuma sagatavot zušu krājumu pārvaldības plānu, sniedzot atbilstīgu pamatojumu.
(5)
Starptautiskā Jūras pētniecības padome (ICES) sagatavoja Komisijai pieprasījumu tehnisku un zinātnisku izvērtējumu.
(6)
Saskaņā ar Starptautiskās Jūras pētniecības padomes (ICES) veikto izvērtējumu upju baseinus un jūras ūdeņus, uz ko attiecas iepriekš minētie atbrīvojuma pieprasījumi, nevar identificēt un noteikt par dabīgiem Eiropas zušu biotopiem Regulas (EK) Nr. 1100/2007 piemērošanas nolūkos.
(7)
Tāpēc, ņemot vērā Regulas (EK) Nr. 1100/2007 3. panta 1. punktu, ir lietderīgi piešķirt attiecīgajām dalībvalstīm atbrīvojumu no pienākuma sagatavot zušu krājumu pārvaldības plānu.
(8)
Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
Šādas dalībvalstis ir atbrīvotas no pienākuma sagatavot zušu krājumu pārvaldības plānu saskaņā ar Regulu (EK) Nr. 1100/2007:
a)
Kipra;
b)
Malta;
c)
Austrija;
d)
Rumānija;
e)
Slovākija.
2. pants
Šis lēmums ir adresēts Kipras Republikai, Maltas Republikai, Austrijas Republikai, Rumānijai un Slovākijas Republikai.
Briselē, 2009. gada 2. aprīlī

Labels: 3
18
6